{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o uvjetima za priznavanje inozemnih stručnih kvalifikacija za obavljanje regulirane profesije - psihoterapeut odnosno savjetodavni terapeut u svrhu poslovnog nastana u RH"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatska komora psihoterapeuta ","PRAVILNIK O UVJETIMA ZA PRIZNAVANJE INOZEMNIH STRUČNIH KVALIFIKACIJA ZA OBAVLJANJE REGULIRANE PROFESIJE – PSIHOTERAPEUT ODNOSNO SAVJETODAVNI TERAPEUT U SVRHU POSLOVNOG NASTANA U REPUBLICI HRVATSKOJ,\nČlanak 10.","Poštovani,  molimo vas da uzmete u obzir tri bitne činjenice:\n- u Republici Hrvatskoj ne postoji studij psihoterapije, već postoje specijalizirana psihoterapijska obrazovanja i specijalizirani psihoterapijski instituti koji su akreditirani od međunarodnih institucija (Zakon o djelatnosti psihoterapije (NN 18/22)\n- postoji više psihoterapijskih pravaca (Zakon o djelatnosti psihoterapije (NN 18/22)\n- Hrvatska komora psihoterapeuta nema još uvijek programe osposobljavanja\nSlijedom toga, ukoliko postoje kod kandidata razlike u programu osposobljavanja, kandidatu će biti određen sadržaj i broj sati stručnog usavršavanja i/ili dodatnog obrazovanja koji se može odraditi u jednom od akreditranih psihoterapijskih instituta u Republici Hrvatskoj ili u svojoj matičnoj institutciji u matičnoj državi. \n\nSmatramo da provjera kompetetnosti nije potrebna u Pravilniku kao opcija (članak 10. stavka 1 (b) i članak 10. stavka 11.) jer će se ista provoditi unutar psihoterapijske edukacije i unutar instituta kao dio dodatnog stručnog osposobljavanja i obrazovanja stoga bi to bilo ponavljanje već učinjenog. \n\nJednako tako smatramo da nije potrebno svakom kandidatu dodijeljivati kvalificiranog stručnjaka za nadzor (članak 10. stavka 9. i 10.) jer će se isti biti dodijeljen unutar samog instituta tj. unutar samog stručnog osposobljavanja. Instituti imaju svoje edukatore i supervizore, dakle kvalificirane stručnjake u području psihoterapije koji će odraditi tu ulogu. Stoga nije potrebno da Komora dodijeljuje stručnjaka za nadzor. Po završetku dodatnog stručnog osposobljavanja kandidat dostavlja Povjerenstvu potvrdu instituta i njihovih kvalificiranih stručnjaka o postizanju razine kompetentnosti potrebne za obavljanje profesije u Republici Hrvatskoj i dokaz o uspješno položenoj razlici.\n\nU članku 18. stavka 2. i stavka 3. navedeno je da \"odgovarajuće obrazovne ustanove u Republici Hrvatskoj\" su \"javna visoka učilišta\". Opet napominjemo da u Republici Hrvatskoj ne postoje javna visoka učilišta koja provode specijalizirana psihoterapijska obrazovanja kako su definirana u Zakonu o djelatnosti psihoterapije (NN 18/22). Slijedom toga, nemoguće je zatražiti mišljenje takvih subjekata jer ona ne postoje, kao što je nemoguće kandidatu završiti usavršavanje i dopunsku mjeru na takvoj jer one ne postoje.","Djelomično prihvaćen","Mogućnost i način provedbe dopunskih mjera propisana je Zakonom o reguliranim profesijama i priznavanju inozemnih stručnih kvalifikacija (NN 82/15, 70/19, 47/20), slijedom čega nije moguće uvažiti primjedbu da provjeru kompetentnosti nije potrebno propisivati kao opciju. \n \nNaime, Pravilnikom se propisuje mogućnost određivanja i provedbe dopunskih mjera  (razdoblje prilagodbe do tri godine ili provjera kompetenstosti) u slučaju da se na temelju usporedbe stručnih kvalifikacija utvrdi postojanje bitnih razlika između stručnih kvalifikacija kandidata i stručnih kvalifikacija koje su propisane za obavljanje regulirane profesije u Republici Hrvatskoj. \n\nPrihvaćena je primjedba da se pod odgovarajućom obrazovnom ustanovom smatraju specijalizirani psihoterapijski instituti koji su akreditirani od međunarodnih institucija."]